IFA 2024: Samsung introducerer nye Galaxy Books

IFA 2024: Samsung er klar med deres nyeste skud på stammen inden for bærbare computere med lanceringen af Galaxy Book5 Pro 360 og Galaxy Book4 Edge (15-tommer). De to nye Galaxy Books er skabt til at imødekomme moderne forbrugeres behov for både produktivitet og underholdning, med fokus på mobilitet, AI-integration og batterilevetid.

Galaxy Book5 Pro 360 er designet i samarbejde med Intel og drives af den nye Intel® Core Ultra-processor. Denne kombination muliggør en kraftfuld AI-oplevelse, der strømliner både arbejde og daglig brug på tværs af enheder i Samsungs økosystem. Med en forbedret batteritid og en fleksibel 360-graders skærm, er denne laptop perfekt til folk, der skifter mellem arbejde og underholdning. Den levende skærm og en stærkere grafikchip gør den desuden ideel til alt fra videoredigering, til streaming i høj kvalitet.

Den ultratynde Galaxy Book4 Edge 15-tommer, kommer med en Qualcomm Snapdragon® X Plus-processor med 8 kerner. Den leverer både høj ydeevne og en vild batteritid, på op til en hel dags brug. Med indbygget NPU-teknologi (Neural Processing Unit) og avancerede AI-funktioner er denne model rettet mod det kreative folk, der har brug for en let og kraftfuld enhed, med en vægt på blot 1,5 kg. Den 15-tommer store skærm sikrer desuden en fordybende oplevelse, hvad enten den bruges til arbejde eller fritid.

Galaxy Book4 Edge (15-tommer)

Priser og lancering:

Indtil videre er der ikke noget om priserne på de to computere – det samme gælder en lancering. Vi opdaterer artiklen når der er nyt.

Læs også: IFA 2024: Roborock lancerer nye robotstøvsugere

IFA 2024: Samsung introducerer nye Galaxy Books